
Sumar: În acest articol este analizată viaţa şi activitatea cardinalului englez 
John Henry Newman, precum şi o scurtă referire la unele idei teologice ale 
acestui fericit englez. În prima parte a articolului, autorul se referă la viața 
cardinalului, drumul său spiritual ce a trecut din Biserica protestantă la cea 
evanghelică, apoi la cea anglicană şi, în sfârşit, la cea catolică. In partea a doua 
a articolului, pr. dr. Ştefan Lupu prezintă concepția lui Newman despre sfinte- 
nie, pornind de la motto-ul înscris pe stema acestuia de cardinal: Cor ad cor 
loquitur — Inima vorbeşte inimii. Sunt trecute în revistă concepţiile cardinalu- 
lui englez despre sfintenia necesară, despre cea concretă şi dăruită, apoi despre 
sfintenia ca şi provocare, pentru ca în final să se refere la sfintenia personală in 
gândirea lui Newman. La finalul articolului este analizată sfintenia lui John Henry 
Newman, declarat fericit de Papa Benedict al XVI-lea la 19 septembrie 2010. 


Cuvinte cheie: John Henry Newman, Biserica protestantă, evanghelism, Bi- 
serica anglicană, Mişcarea de la Oxford, Biserica Catolică, convertire, cardinal, 
sfințenie, adevăr. 


Summary: În this article it is analyzed the life and the activity of the Cardinal 
Newman and also a few theological ideas. In the first part of the article, the 
author refers on the life of the Cardinal, his spiritual life in different phases of 
his conversion. First he was a protestant converted to the Evangelic Church, 
then to the Anglican Church, and finally reached to the Catholic Church. 

In the second part of the article, Pr. Stefan Lupu presents Newman's view 
on holiness, starting from the motto printed on his emblem as Cardinal: Cor ad 
cor loquitur — Heart speaks to heart. There are presented the Newman's noti- 
ons on the necessity of holiness, both on the concrete one and the offered one, 
then on holiness as challenge, and finally on the personal holiness in Newman's 
theology. At the end of the article, it is analyzed the sanctity of Newman, decla- 
red Blessed by the Pope Benedict the XVI" on 19*^ September 2010. 


Key words: John Henry Newman, Protestant Church, Evangelism, Anglican 
Church, The Movement from Oxford, Catholic Church, conversion, Cardinal, 
holiness/sanctity, truth. 

Cardinalul John Henry Newman a intrat oficial in calendarul Bisericii 
Catolice in ziua de duminicá, 19 septembrie 2010, cánd papa Benedict al 
XVI-lea l-a proclamat fericit în cadrul unei Liturghii pontificale solemne, 
celebrate în Cofton Park din Rednal - Birmingham, ca punct culminant al 
vizitei oficiale efectuate de Sfântul Părinte în Marea Britanie (16-19 sep- 
tembrie 2010). Comemorarea lui este fixată pentru ziua de 11 august. 

Este important să remarcăm faptul că papa Benedict a decis să prezideze 
personal Liturghia de beatificare a lui John Henry Newman, deşi în mod 
obişnuit a lăsat episcopilor locali onoarea de a prezida ceremoniile de bea- 
tificare. În cazul fericitului Newman, Sfântul Părinte a făcut o excepție 
pentru cá - a destáinuit el — „cardinalul Newman a avut de mult timp o 
influență importantă în viața mea şi în gândirea mea”. De aceea, dacă 
vrem să pătrundem mai adânc în personalitatea fericitului Newman, cred 
că cel mai bun ghid ne este tot papa Benedict al XVI-lea. De altfel, în zbor 
spre Marea Britanie, papa îl descria astfel pe John Henry Newman: 


Newman este mai ales, pe de o parte, un om modern care a trăit toată problema 
modernităţii, care a trăit şi problema agnosticismului, problema imposibilității 
de a-l cunoaşte pe Dumnezeu şi de a crede în el. Un om care a fost toată viața 
lui pe drum, pe drumul de a se lăsa transformat de adevăr într-o căutare cu o 
mare sinceritate şi o mare disponibilitate, de a cunoaşte mai bine şi de a găsi şi 
de a accepta drumul care dă adevărata viață. Această modernitate interioară a 
vieţii sale implică modernitatea credinţei sale. Nu este o credinţă în formulele 
trecutului, ci o credință foarte personală, trăită, suferită, găsită de-a lungul 
unui drum de reînnoire şi de convertire. Este un om de mare cultură care, pe 
de o parte, participă la cultura noastră sceptică de astăzi. Putem înțelege ceva 
sigur despre adevărul omului, de a fi sau nu, şi cum putem ajunge la convergenta 
verosimilitátilor. Un om care, pe de altă parte, cu o mare cunoaştere a párinti- 
lor Bisericii, a studiat şi a reînnoit geneza şi darul credinţei recunoscută astfel 
ca figură esenţial interioară. Este un om de o mare spiritualitate, de un mare 
umanism, un om al rugăciunii, al unei relații profunde cu Dumnezeu şi a unei 
relaţii proprii, prin urmare, şi a unei relaţii profunde cu alti oamenii ai timpu- 
lui său. Aş spune deci trei elemente: modernitatea existenței sale cu toate dubi- 
ile şi problemele existenței noastre de astăzi, o mare cultură, cunoaşterea mari- 
lor comori ale culturii omenirii, disponibilitatea unei căutări permanente, a 
unei reînnoiri permanente şi spiritualitate, viaţă spirituală cu Dumnezeu, dau 
acestui om o măreție excepțională pentru timpul nostru. Este figura unui doc- 
tor al Bisericii pentru noi şi chiar o punte între anglicani şi catolici?. 


Timpul pe care îl avem la dispoziție nu ne permite să intrăm în toate 
aceste aspecte ale bogatei personalităţi a fericitului Newman. Am ales să 
vorbesc despre gândirea lui John Henry Newman despre sfințenie. Desigur, 


? http://www.newmanfriendsinternational.org/italian/?p— 144 

în cazul lui nu este vorba de un concept abstract de sfințenie, ci de o reali- 
tate concretă pe care a trăit-o cu toată ființa sa şi până la capăt. De aceea, 
înainte de a prezenta gândirea fericitului Newman despre sfințenie, aş dori 
să subliniez câteva momente semnificative din itinerariul vieţii sale sfinte”. 


1. „Ex umbris et imaginibus in veritatem". 
De la umbre si imagini spre adevár 


„Ex umbris et imaginibus in veritatem" (De la umbre şi imagini spre 
adevár), asa a dorit cardinalul John Henry Newman sá se scrie pe mor- 
mântul sáu. Intr-adevár, viața lui Newman, desfăşurată pe parcursul a 89 
de ani, a fost o continuă trecere: de la viața familială la şcoală; de la o cre- 
dintá protestantă populară la o credință evanghelică; de la protestantis- 
mul evanghelic la Biserica Anglicană; de la Biserica Anglicană la Biserica 
Catolică; de la condiția de profesor universitar şi paroh anglican la cea de 
preot romano-catolic şi membru al Congregaţiei Oratoriului sfântului Filip 
Neri; in sfârşit, din această viaţă pământească la viaţa fericitilor din cer. În 
toate aceste etape, marcate de multe lumini şi umbre, Newman a ales să se 
lase condus nu de interesul personal sau de propriile capricii, ci de glasul 
conştiinţei care, aşa cum spunea papa Benedict la audiența din 22 septem- 
brie 2010, la întoarcerea din Marea Britanie, „nu este închidere în propriul 
«eu», ci deschidere, convertire şi ascultare față de cel care este Calea, Ade- 
vărul şi Viaţa”. 


1.1. De la viaţa familială la şcoală 


John Henry Newman s-a născut la Londra, la 21 februarie 1801; era cel 
mai mare dintre cei şase copii. Familia Newman era de origine olandeză. 
Mama sa, Jemima Fourdrinier, era urmaşă a unei familii de hughenoți 
francezi, gravori şi fabricanți de hârtie, instalaţi de mult timp la Londra. 
Tatăl, John Newman, a fondat o bancă. Apartinea grupul politic Whig. S-a 
stabilit cu familia sa la Ham, apoi a plecat la Brighton în 1807, iar în fe- 
bruarie 1808 la Londra. Şi-a schimbat meseria după falimentul datorat 
Războaielor napoleoniene, în 1816. Familia Newman s-a stabilit atunci în 
casa ei de la țară, in Norwood, unde John Newman a devenit directorul 
unei braserii, apoi s-au instalat la Alton din nou pentru a locui în apropiere. 


3 Datele biografice despre John Henry Newman sunt preluate din lucrările lui Louis 
BovvER, Newman sa vie sa spiritualité, préface du cardinal Jean Honoré, Éditions du Cerf, 
Paris 2009; Jean Honoré, La Pensée de John Henry Newman, Editions Ad Solem, Mayenne 
2010; şi pot fi găsite si pe situl http://fr.wikipedia.org/wiki/John Henry NewmanZcite - 
ref-p.259 140-0. 

^ http:;//www.vatican.va/holy father/benedict xvi/audiences/2010/documents/hf ben-xvi | 
aud 20100922 it.html 

Fratele mai mic al lui John Henry Newman, Charles Robert (1802- 1884), 
era un om inteligent, însă ateu convins ducând o viaţă izolată. Cel mai mic 
frate al său, Francis William (1805 - 1897), a fost profesor de latină mulți 
ani la University College din Londra. Două din cele trei surori ale sale, 
Harriett Elizabeth (n. 1803) şi Jemima Charlotte (n. 1807), au luat în căsă- 
torie doi fraţi, Thomas şi John Mozley. Din căsătoria Jemimei Charlotte şi 
John s-a născut Anna Mozley, care a editat în 1892 corespondenţa lui 
Newman. Cea de-a treia soră, Mary Sophia, născută în 1809, a murit în 
1828, ceea ce l-a afectat profund pe John Henry. 

La vârsta de şapte ani, în mai 1808, Newman a fost trimis la o şcoală 
privată condusă de George Nicholas, la Ealing, unde a studiat până în 
1816. Tatăl biologului Thomas Henry Huxley preda acolo matematicile. 
Newman a primit acolo o educaţie creştină şi s-a remarcat prin zelul său 
pentru studiu, dar şi prin timiditatea sa şi distantarea de ceilalți elevi, rămâ- 
nând la o parte de jocurile lor. El însuşi se descrie ca fiind „foarte supersti- 
tios" în timpul tinereţii sale. Îi plăcea mult să citească Biblia, dar şi roma- 
nele lui Walter Scott, care tocmai apăreau. A început studiul autorilor cla- 
sici ca Ovidiu, Virgiliu, Homer şi Herodot, între 1810 şi 1813. În continuare, 
a citit operele autorilor agnostici ca Thomas Paine şi David Hume, lecturi 
care l-au marcat o vreme. 


1.2. Prima convertire: trecerea de la o credinţă populară 
la o credinţă evanghelică 


În ziua de 8 martie 1816 a avut loc un eveniment dificil pentru familia 
Newman: banca „Ramsbottom, Newman & Co”, fondată de tatăl său, şi-a 
suspendat plățile pe motiv de faliment. John Henry Newman a rămas vara 
următoare la Ealing, în timp ce prietenii săi au plecat în familiile lor. În 
vârstă de 15 ani, a intrat în ultimul an de colegiu, când l-a întâlnit pe reve- 
rendul Walter Mayers, protestant evanghelic, apropiat de metodismul lui 
John Wesley. Newman a avut lungi conversații cu Mayers, care l-a impre- 
sionat prin lecturile şi prin discuţiile sale, şi a aderat la evanghelism. Descrie 
acest eveniment în Apologia sa ca fiind „mai sigur decât faptul că are mâini 
sau picioare”. „Am intrat sub influența unei credințe sigure”. Câteva luni 
mai târziu, această convertire se aprofundează: „Când aveam 15 ani (în 
toamna lui 1816) o mare schimbare s-a produs în gândurile mele. Am sufe- 
rit influenţa a ceea ce era dogma şi această impresie, grație Domnului, nu 
s-a şters şi nici nu s-a întunecat vreodată”. Această evoluţie s-a realizat în 
mod progresiv: „sentimentele mele personale nu au fost violente, dar, sub 


5 Apologia Pro Vita Sua, traduction L. Michelin-Delimoges, Bloud et Gay, Paris 1939, 
28; cf. Jean Honoré, La Pensée de John Henry Newman, 11. 

puterea Duhului, a fost o întoarcere la principii pe care le auzisem deja şi, 
în oarecare măsură, le pusesem în practică pe când eram mai tânăr, sau o 
reînnoire a lor"$, 

Newman va descrie mai târziu în Apologia pentru viaţa sa istoria adezi- 
unii sale la evanghelism. Punctul central pentru el a fost „să rămână în 
gândirea a două ființe şi doar a două ființe, absolute şi luminos evidente: 
eu însuşi şi Creatorul meu"". Anumiți autori au văzut aici expresia unui 
„izolat voluntar”, adică egotist. Louis Bouyer vede în convertirea lui Newman 
conştientizarea de sine. Această conştiinţă a independenţei sale este con- 
fruntată cu cea a Creatorului: posibilitatea de a se înțelege pe sine ca indi- 
vid ii permite să fie conştient de Dumnezeu. Cartea lui Thomas Scott, Pute- 
rea adevărului, îl marchează pe Newman, care afirmă despre autor: „Ome- 
neşte vorbind, aproape că ii datorez sufletul”. Thomas Scott descrie în 
această carte convertirea şi căutarea sa după o credință integrală în Bise- 
rica anglicană. Deviza sa: „mai degrabă sfintenia decât pacea”? l-a influen- 
tat pe Newman, care căuta atunci adevărul cu orice pret. Lectura istoriei 
Bisericii l-a ajutat să-i descopere pe părinţii Bisericii. În acelaşi timp, a 
considerat că vocaţia sa implica un sacrificiu prin celibatul său. Mai târziu 
a declarat că această idee a rămas aproape constantă de-a lungul întregii 
sale vieţii. Ca urmare a atracției față de protestantismul evanghelic şi cal- 
vinism, el dispretuia Biserica Catolică şi împărtăşea cu tărie prejudecățile 
împotriva papiştilor idolatri şi a papei „Anticrist”. 


1.3. Trecerea de la protestantismul evanghelic la Biserica Anglicană 


Admis la Trinity College din Oxford la 4 decembrie 1816, John Henry 
s-a instalat acolo după şase luni de aşteptare, în iunie 1817. Corespondenta 
purtată cu reverendul Walter Mayers arată spiritul critic al lui Newman. 
Lectura lucrării episcopului William Beveridge, Private Thoughts, l-a inci- 
tat pe Newman să repună în cauză unele aspecte ale protestantismului 
evanghelic apărate totuşi de reverendul Walter Mayers: sprijinindu-se pe 
William Beveridge, Newman şi-a pus problema pertinentei darurilor sensi- 
bile în convertirile metodiste: el era de părere că convertirea poate, prin 
Botez, să treacă dincolo de orice experiență sensibilă. 

Oxfordul i-a plăcut şi s-a pus pe muncă, rămânând totuşi cu o atitudine 
discretă şi timidă. A legat o prietenie cu John William Bowden, cu trei ani 
mai mare decât el şi cu care frecventa cursurile. Colegii săi căutau să-l 


6 Louis BOUvER, Newman sa vie sa spiritualité, 32. 
1 Louis BouvER, Newman sa vie sa spiritualité, 37. 
8 Louis BOUvER, Newman sa vie sa spiritualité, 41. 
? Louis BouyER, Newman sa vie sa spiritualité, 42. 

ducă la petrecerile alcoolizate din Oxford, dar lui Newman nu i-au plăcut 
niciodată, aşa că încercările lor au fost sortite eşecului. Studia cu mai multă 
intensitate ca să obțină o bursă de 60 de lire, pe o durată de nouă ani, care 
i-a fost acordată în 1818. Dar aceasta nu-i ajungea ca să-şi permită să 
rămână la universitate, cu atât mai mult cu cât în 1819 banca tatălui a 
suspendat orice plată. 

În 1819 numele său a fost reţinut pentru Lincoln's Inn, facultatea de 
drept din Oxford. Au început atunci ani de muncă universitară înfocată. În 
vara lui 1819 şi până la examenul din noiembrie 1820, John Henry Newman 
a studiat intens, aproape zece ore pe zi, ca să ia cu menţiune examenele 
sale. Anxietatea sa l-a făcut să eşueze la examenul final, astfel că şi-a luat 
diploma fără mențiune, în 1821. Pe 11 ianuarie 1821, tatăl său care vedea pen- 
tru el o carieră în sânul unui barou, l-a întrebat despre direcția pe care vrea 
să o ia. Atunci Newman i-a anunțat alegerea sa pentru Biserica Anglicană. 

Dorind totuşi să rămână la Oxford ca să-şi finanțeze studiile, a dat lecţii 
particulare şi a cerut un post de lector la Oriel College, pe atunci „centrul 
intelectual al Oxfordului”, frecventat de gânditori ca Richard Whately sau 
Thomas Arnold. Newman a trecut examenul pentru a fi membru al Oriel 
College şi a fost ales membru în grupul „fellows” din Oriel pe 12 aprilie 1822. 

Intrarea sa în cercul foarte închis al „Noeticilor” (supranumele mem- 
brilor Oriel College) a marcat o schimbare în viața sa. „Noeticii” erau aleşi 
într-o manieră foarte selectivă şi toti membrii său căutau excelența inte- 
lectuală. Aceasta i-a permis lui Newman să-şi dezvolte gândirea religioasă, 
pe atunci puternic marcată de credința simplă provenită din protestantis- 
mul evanghelic. Mai târziu va spune că el profesa dogmele „într-un moment 
când religia era pentru mine o chestiune de sentiment şi de experiență mai 
mult decât de credință”!. A întâlnit teologi, precum Richard Whately sau 
Edward Hawkins, care dezvoltau o doctrină a regenerării baptismale, dar 
şi pe cea a unei vizibilitáti si a autorităţii Bisericii Anglicane. În 1823 i s-a 
alăturat Edward Bouverie Pusey. 

La 13 iunie 1824, în duminica Preasfintei Treimi, Newman a fost hiro- 
tonit diacon în anglicanism. Zece zile mai târziu a rostit prima sa predică 
în biserica din Oxfordshire, acolo unde îl vizita pe fostul său profesor Walter 
Mayers. Graţie lui Pusey a obţinut parohia Sfântul Clement din Oxford. 
Timp de doi ani s-a angajat în activitățile parohiale, publicând totodată 
articole pentru Encyclopaedia Metropolitana, despre Apoloniu de Tyana, 
despre Cicero şi despre miracole. A descoperit Analogia religiei naturale a 
lui Joseph Butler, care dezvolta aceleaşi teme. 


1 John Henry Newman, L'Idée d'université, Éditions Ad Solem, Mayenne 9 octobre 
2007, 65. 

În 1825, la cererea lui Richard Whately, a devenit vice-principal la Saint- 
Alban's Hall, dar nu a rămas decât un an la acest post. Ulterior a atribuit 
simpatiei intelectuale față de Whately mare parte din „ameliorarea sa 
mintală” şi o victorie parțială împotriva timiditátii sale. L-a asistat pe 
Whately în reflectia sa asupra logicii şi a reținut de la el o primă definiţie 
precisă a Bisericii creştine. Cu toate acestea, în 1827, a rupt relația cu 
Whately cu ocazia realegerii lui Robert Peel ca deputat al Universităţii din 
Oxford. Newman se opunea acestei alegeri din motive personale. 

În 1826, John Henry devine tutore la Oriel College. În acelaşi an, Richard 
Hurrell Froude, descris de Newman ca „unul dintre cei mai perspicace, 
inteligenţi şi profunzi oameni care există”, a fost numit aici profesor. Împre- 
ună, Froude şi Newman au elaborat o concepție foarte elevată a tutoratu- 
lui, mai clericală şi mai pastorală decât laică!!. Froude a avut o mare influ- 
entá asupra gândirii spirituale a lui John Henry Newman, care îl va descrie 
mai târziu: „M-a învăţat să privesc cu admiraţie Biserica Romei şi, prin 
aceasta, să mă detaşez chiar de Reformă. El a gravat profund în mine ideea 
devotiunii față de Fecioara Maria şi m-a condus, in mod gradat, să cred în 
Prezenţa reală”. 

În cursul aceleiaşi perioade, a legat prietenie cu John Keble. În 1827, a 
predicat la Whitehall. 

La sfârşitul anului 1827, două încercări l-au condus pe Newman la deta- 
şarea de intelectualismul formării sale. Examinator, a fost victima unei 
căderi nervoase, la 26 noiembrie 1827, fără îndoială cauzată de excesul în 
muncă intelectuală. A plecat atunci la prietenul său Robert Isaac Wilber- 
force pentru a se odihni. Câteva săptămâni mai târziu, sora sa Mary Sophia 
a murit la 5 ianuarie 1828, după o mare oboseală. Această dispariție brutală 
l-a tulburat profund, iar Newman a început să se exprime prin poezie. A 
dezvoltat atunci o concepție despre reminiscență. Această concepţie l-a 
condus să întrețină memoria surorii sale, într-o fidelitate față de persoana 
sa în realitatea eternă. Existenţa surorii sale a fost rememorată într-un 
mod viu, ceea ce l-a condus la descoperirea realității vieții eterne prin 
amintirea sa. El vedea astfel voința lui Dumnezeu în moartea surorii sale. 

Această perioadă corespunde apropierii dintre Newman şi John Keble, 
care publicase o culegere de poeme The Christian Year, care a influențat, 
fără îndoială, poezia lui Newman. 

John Henry Newman şi-a continuat studiile de patristică pe care le înce- 
puse cu puțin timp înainte de boala sa, pe 18 octombrie 1827. Acest studiu 
l-a început la sfatul lui Charles Lloyd şi îl interesa în mod deosebit pe John 


H Jean Honoré, La Pensée de John Henry Newman, 14. 
? Jean Honoré, La Pensée de John Henry Newman, 15. 

Henry Newman care se initiase, prin lecturile şi articolele sale pentru Ency- 
clopaedia Metropolitana, in párintii Bisericii. Studiul sáu a condus la publi- 
carea în 1833 a unei cărți despre arianism: Arienii din secolul al IV-lea. În 
timpul vacanței din 1828 l-a citit pe Ignatiu de Antiohia, apoi pe Iustin 
Martirul. În 1829, a început lectura lui Irineu de Lyon şi a lui Ciprian de 
Cartagina. La 10 iunie 1830, când a primit în grijă noi elevi, se neliniştea 
pentru timpul pe care această muncă îl putea tine departe de studiul párin- 
tilor Bisericii, cu atât mai mult cu cât începuse să citească operele complete 
ale lui Atanasiu de Alexandria şi ale lui Grigore cel Mare. 

Anul următor, Newman a susținut numirea lui Hawkins ca preşedinte 
al Oriel College, mai degrabă decât pe cea a lui John Keble, alegere pe care 
mai întâi a apărat-o, dar pe care mai târziu a regretat-o. El considera 
această numire ca una care a condus la „mişcarea de la Oxford”. În acelaşi 
an a fost numit vicar la Saint-Mary-the-Virgin, biserica universităţii, sar- 
cină la care era ataşată funcția de capelan de Littlemore, pe când Pusey 
fusese numit profesor regent de ebraică. 

La această dată, deşi oficial în continuare apropiat de protestanții evan- 
ghelici, Newman a evoluat în poziţiile sale, care au luat un ton din ce în ce 
mai favorabil clerului. Pe când era secretar local la Church Missionary 
Society, a răspândit o scrisoare anonimă sugerând o metodă prin care cle- 
ricii anglicani i-ar putea elimina pe toti protestanții non-conformisti de la 
controlul Society. Aceasta a dus la demiterea lui din Society, pe 8 martie 
1830. Trei luni mai târziu, a părăsit societatea biblică, parafând astfel rup- 
tura lui de tendința Low Church a Bisericii din Anglia. 

În timpul concediului din 1831, Froude l-a invitat la el pe Newman. 
Acesta a continuat să scrie poeme iar prietenia care îl lega de Froude s-a 
întărit, cu atât mai mult cu cât viața ascetică a lui Froude îi inspira o anu- 
mită admiraţie. 

În 1831 şi 1832 a fost desemnat să predice în fata întregii universități. 
În 1832, divergentele de opinii cu Hawkins cât priveşte „natura în mod 
esenţial religioasă” a tutoratului au devenit destul de acute, de aceea a 
demisionat din postul de tutore la Oriel College. 

Când Whately a fost numit episcop, Newman sperase să-l cheme pe lângă 
el. Dar aceasta nu s-a întâmplat, astfel că Froude i-a propus să meargă 
într-o călătorie pe Mediterana cu el. 

La 8 decembrie, a plecat însoțit de prietenul sáu Richard Hurrell Froude, 
într-o călătorie în Europa meridională destinată restabilirii sănătății aces- 
tuia din urmă. În timpul escalelor vaporului „Hermes”, cei doi bărbaţi au 
vizitat Gibraltarul, Malta, Insulele Ioniene, apoi Sicilia, Neapole şi Roma, 
unde Newman a făcut cunoştinţă cu Nicholas Wiseman. 

În timpul călătoriei sale pe Mediterana, John Henry Newman a avut 
sentimente împărţite între dezgustul pentru credința creştină practicată 
în țările latine, pe care a descoperit-o, dar şi admiraţia sa pentru natura şi 
pentru istoria acestor țări care îi aminteau de părinţii Bisericii. Într-o scri- 
soare, el a descris Roma ca fiind „locul cel mai minunat de pe Pământ”, dar 
religia catolică romană ca fiind „politeistă, decadentă şi idolatră”!. În tim- 
pul acestei călătorii, Newman a scris mai multe scurte poeme care mai 
târziu au fost publicate sub titlul de Lyra Apostolica. 

De la Roma, Newman se întoarce singur în Sicilia, unde cade bolnav la 
Leonforte. Ceea ce era la plecare un „pelerinaj de frumusețe” se transformă 
într-o „experienţă cu două fete, de descoperire şi de suferință cumplită, de 
încântare şi de confuzie”! şi a contat printre cele mai importante eveni- 
mente din viața sa. Timp de peste o lună, starea sănătăţii s-a agravat şi a 
crezut că va muri. Această boală a fost pentru el ocazia unei aprofundări a 
credinței sale. Şi-a întrevăzut eventualitatea propriei morti ca o luptă din- 
tre Dumnezeu şi el. A trăit această boală ca o luptă dintre voința sa pro- 
prie, în care el il recunostea pe diavol, şi cea a lui Dumnezeu. El a scris: 
„Simţeam că Dumnezeu lupta contra mea, iar eu simțeam - la sfârşit am 
ştiut pentru ce — că era propria mea voinţă [...] totuşi, simţeam şi, şi nu 
încetez să o spun: «Nu am păcătuit contra Luminii»"^. A regretat atunci 
lipsa sa de profunzime şi iubire față de Dumnezeu. A fost totuşi convins cá 
Dumnezeu îl chema la o misiune mai mare în Anglia. În iunie 1833, odată 
însănătoşit, a părăsit Palermo şi a sosit la Marsilia. Acolo, a scris poemul 
„Lead, kindly Light”, care, mai târziu, a devenit un imn religios englez 
foarte popular. 


1.4. A doua convertire: 
trecerea de la Biserica Anglicană la Biserica Catolică 


John Henry Newman revine la Oxford, la 9 iulie 1833. La 14 iulie, John 
Keble şi-a rostit la Saint-Mary predica privitoare la „Apostazia Naţională”, 
pe care Newman a considerat-o, în continuare, ca punctul de plecare al 
Mişcării de la Oxford. Potrivit lui Richard William Church, privitor la Miş- 
carea de la Oxford, „Keble a fost cel care a inspirat-o, Froude cel care i-a 
dat impuls, iar Newman cel care a continuat opera”; dar, de fapt, naşterea 
Mişcării poate fi atribuită şi lui H. J. Rose, redactor şef la British Magazine, 
care a fost desemnat drept „fondatorul, originar din Cambridge, al Mişcării 


13 Louis BouvER, Newman sa vie sa spiritualité, 177. 

4 Xavier TILUIETTE, La Mémoire et l'Invisible, Editions Ad Solem, coll. «Culture», Genève 
2002, 209. 

15 Louis BOUYER, Newman sa vie sa spiritualité, 187. 

de la Oxford”. La 25 şi 26 iulie, la prezbiteriul de la Hadleigh (Suffolk) s-a 
ţinut o reuniune a clericilor (fără Newman) a Înaltei Biserici Anglicane, în 
care s-a hotărât susținerea doctrinei succesiunii apostolice a Bisericii Angli- 
cane, precum şi folosirea lui „Book of Common Prayer”, în integralitatea sa!5. 

Câteva săptămâni mai târziu, Newman a început redactarea anonimă a 
Tracts for the Times, care au dat apoi Mişcării de la Oxford numele de 
„mişcarea tractarianá", sau ,tractarism". Scopul acestei acţiuni era de a 
asigura o bază doctrinală şi disciplinară solidă Bisericii Angliei, în perspec- 
tiva „stabilirii” sale oficiale de către monarhia britanică, sau a unei even- 
tuale decizii a clericilor Înaltei Biserici de a părăsi instituţia stabilită. Acest 
lucru părea posibil, dată fiind atitudinea guvernului britanic față de Bise- 
rica Irlandei, Biserică reformată oficială care a devenit independentă de 
autoritatea statului în 1871. Manifestele erau completate de predicile pe 
care Newman le tinea la „Saint-Mary”, sâmbăta după-amiaza, şi care au 
exercitat, timp de opt ani, o influență crescândă, îndeosebi asupra tinerilor 
universitari. În 1835, Edward Bouverie Pusey s-a alăturat Mişcării de la 
Oxford. El a publicat un manifest semnându-şi inițialele, ceea ce a avut 
drept consecință angajarea sa în Mişcare. Ca urmare, unii au dat Mişcării 
de la Oxford numele de „puseysm”. 

În 1836, membrii Mişcării şi-au întărit coeziunea internă, opunându-se, 
în mod unanim, numirii lui Renn Dickson Hampden ca profesor regent de 
teologie la Oxford. În fapt, Conferinţele din Bampton (Bampton Lectures) 
din 1832, care au fost predicate de Hampden şi pentru pregătirea cărora a 
fost asistat de Blanco White, erau bănuite de erezie. Aceste suspiciuni au 
fost întărite de publicarea unui pamflet difuzat de Newman Elucidations of 
Dr Hampden's Theological Statements, în care denunța teoriile lui Hampden. 

În această epocă, Newman a devenit redactor şef la British Critic, şi a 
susținut o serie de conferințe într-o capelă a bisericii Saint-Mary, în care 
apăra teoria anglicanismului ca o „via media”, aflată la jumătatea distan- 
tei dintre catolicism şi protestantismul popular. Prin această „via media”, 
John Henry Newman încerca să dezvolte o concepţie a anglicanismului 
care să nu trădeze creştinismul originar al sfinților părinţi ai Bisericii. 
Ideea era să dezvolte o teologie de ansamblu, permițând anglicanismului 
să rămână în fidelitatea apostolică şi dogmatică revelată la începutul cres- 
tinismului. Această sarcină l-a condus la studierea mai profundă a párinti- 
lor Bisericii. Or aceştia luptaseră contra diferitelor erezii, între care aria- 
nismul, care erau majoritare. Newman căuta, în atitudinea părinţilor Bi- 
sericii față de diferitele diviziuni ale Bisericii, cel mai bun mod de a putea 
să fondeze anglicanismul în acest respect al tradiției, şi deci al credinței, 


16 Louis BOYER, Newman sa vie sa spiritualité, 198. 

considerat de el ca adevăr revelat. El voia astfel să permită anglicanismu- 
lui să poată trece peste dificultățile cu care se confrunta. 

In 1838, John Henry Newman şi John Keble se hotărăsc să publice seri- 
erile lui Richard Hurrell Froude, mort în urmă cu doi ani. Scrierile acestu- 
ia, publicate sub titlul Remains au scandalizat. În fapt, viața ascetică a lui 
Froude, publicată prin jurnalele sale, în care el îşi descrie exercițiile asce- 
tice şi examenele de conştiinţă, îi şochează pe unii englezi. Criticile se am- 
plifică, unii văzând în acest ascetism apologia unui catolicism deghizat. 

Influenţa lui Newman la Oxford a atins punctul culminant în 1839. Dar, 
chiar în acest an, studiul privitor la erezia monofizită îl conduse la îndoieli: 
Newman a constatat cu această ocazie că, contrar la ce credea până atunci, 
doctrina catolică rămăsese fidelă Conciliului de la Calcedon (451). Cu alte 
cuvinte, potrivit concluziilor sale, catolicismul nu se îndepărtase de creşti- 
nismul originar pe care el îl căuta. Îndoielile sale s-au intensificat când a 
citit, într-un articol al lui Nicholas Wiseman, apărut în Dublin Review, 
cuvintele sfântului Augustin contra donatiştilor: „securus judicat orbis 
terrarum” (tot pământul judecă sigur). Newman explică astfel reacţia sa: 


Această scurtă frază, aceste cuvinte ale sfântului Augustin m-au frapat cu o 
forță cum nici un alt cuvânt nu mă făcuse să simt până atunci... Era asemenea 
cuvintelor „Tolle, lege.. Tolle, lege”, rostite de un copil, care l-au convertit 
atunci pe Augustin. „Securus judicat orbis terrarum"! Aceste cuvinte mari ale 
părintelui Antichității, interpretând şi rezumând tot cursul lungii istorii a Bi- 
sericii, făceau praf teologia lui „via media”. 


Newman şi-a continuat lucrările teologice pentru Înalta Biserică, până 
la publicarea Manifestului 90, ultimul din serie, în care el examina în de- 
taliu cele Treizeci şi nouă de articole fondatoare ale anglicanismului. El 
afirma compatibilitatea lor cu dogmele catolice, adăugând că cele Treizeci 
şi nouă de articole nu se opuneau doctrinei oficiale a Bisericii Catolice, ci 
doar unor excese şi unor erori comune. 

Această teorie nu era nouă, dar a provocat o profundă indignare la Oxford. 
Archibald Campbell Trait, viitorul arhiepiscop de Cantorbery, precum şi 
alți trei profesori, au denunțat această teză ca „deschizând o cale prin care 
oamenii ar putea viola angajamentele lor solemne față de universitate". 
Ingrijorarea era împărtăşită de numeroase autorităţi ale universităţii şi, la 
cererea episcopului de Oxford, s-a încheiat publicarea Tracts-urilor. 

Newman a demisionat din postul de redactor şef la British Critic. El era 
atunci, cum va explica mai târziu, „pe patul de moarte cât priveşte aparte- 
nenta sa la Biserica Anglicană”. De acum considera că poziția anglicanilor 
era similară celei a semiarienilor din timpul controversei arianismului. În 

18 DIALOG TEOLOGIC 26 (2010) 


aceeaşi perioadă se punea problema stabilirii unei dieceze anglicane la Ieru- 
salim. Numirile trebuiau făcute alternativ de guvernul britanic şi de cel 
prusac. Aceasta a sfârşit prin a-l convinge pe Newman despre caracterul 
non-apostolic al Bisericii Angliei. 

În 1842 s-a retras la Littlemore, unde a trăit în condiţii monahale cu un 
mic grup de apropiaţi. Newman a cerut discipolilor săi să redacteze biogra- 
fiile sfinților englezi, în timp ce el termina Eseul său despre dezvoltarea 
doctrinei creştine, în care căuta să se reconcilieze cu doctrina şi ierarhia 
Bisericii Catolice. A studiat scrierile lui Alfons de Liguori, care l-au ajutat 
să-şi revizuiască impresia de credință superstitioasá pe care i-o lăsa Biseri- 
ca Catolică. În februarie 1843 a publicat anonim în Oxford Conservative 
Journal o retractare oficială a criticilor pe care le adresase Bisericii Roma- 
ne. În septembrie, după plecarea unuia dintre tovarăşii săi, a rostit o ulti- 
mă predică la Littlemore, apoi a demisionat de la Saint-Mary pe 18 septem- 
brie 1843. 

La 26 septembrie 1843, Newman îşi redacta ultima predică anglicană, 
„On the Parting of friends”. Retragerea sa a fost considerată de către pri- 
etenul său John Keble ca fiind rodul criticilor prea vii, sau al calomniilor, 
la adresa lui Newman. A fost una dintre rarele persoane care au dorit să-l 
susțină prin corespondența sa. Newman şi-a descris starea sa de spirit, 
afirmând că se îndoia de peste trei ani de zile de validitatea anglicanismu- 
lui, susținând că a lăsat să se maturizeze hotărârea sa, ne mai simțindu-se 
în siguranţă într-o Biserică schismatică. De altfel, în afara consecințelor 
muncilor sale asupra credinței, John Henry Newman afirma că nu avea 
niciun interes să se convertească la catolicism: îşi pierdea statutul şi prie- 
tenii, angajându-se, cu toată ființa sa, într-o comunitate în care nu cunos- 
tea pe nimeni. John Henry Newman şi-a continuat studiile privitoare la 
sfinții părinţi ai Bisericii şi i-a trebuit timp să ia o decizie definitivă; în 
corespondenţa sa, el afirma că se roagă pentru a şti dacă „sunt victima 
unei iluzii”. In cursul verii, şi-a încheiat lucrările despre sfântul Atanasiu 
de Alexandria şi a început să lucreze la redactarea reflectiilor teologice. 

Doi ani s-au scurs până să fie primit oficial în Biserica Catolică, la 9 oc- 
tombrie 1845, de Dominique Barberi, un pasionist italian, la Colegiul din 
Littlemore. Convertirea sa la catolicism a fost pentru Newman un izvor de 
pace şi de bucurie. 

La 22 februarie 1846, Newman a părăsit Oxfordul pentru colegiul teolo- 
gic de la Oscott, aproape de Birmingham, unde îşi avea reşedinţa Nicholas 
Wiseman, vicar apostolic pentru districtul central al Angliei. Newman a 
publicat unul dintre studiile sale majore, rod al meditatiilor sale teologice: 
Essay on the Development of Christian Doctrine (Eseu despre dezvoltarea 
doctrinei creştine). Separarea de Oxford i-a fost dificilă, cu toate acestea 

convertirea sa a fost urmată de altele, din ce în ce mai numeroase în cercul 
Mişcării de la Oxford. 

La îndemnul lui Nicholas Wiseman, în octombrie 1846, Newman a plecat 
la Roma, dorind să se pregătească pentru a deveni preot catolic şi pentru 
a-şi continua studiile. A fost primit de Papa Pius al IX-lea. Sosirea sa la Roma 
a devenit îndată obiect de neînțelegere din partea teologilor catolici. În fapt, 
lucrarea sa Essay on the Development of Christian Doctrine a fost condam- 
nată de Biserica Catolică americană. Unii teologi italieni au condamnat şi 
ei această carte, suspectată de a fi eretică. John Henry Newman a făcut tot 
posibilul pentru a îndepărta neînțelegerile, punând să fie tradusă cartea. 


5. De la cleric anglican şi profesor universitar 
la preot romano-catolic şi membru al Congregaţiei Oratoriului 


La Roma, John Henry Newman nu ştia ce avea să fie viața sa acum în 
calitate de catolic. Un timp a fost atras de dominicani, şi mai ales de scrie- 
rile lui Henri Lacordaire, dar apoi s-a orientat mai mult spre Congregația 
Oratoriului şi spre fondatorul ei, sfântul Filip Neri, ale cărui viață şi scri- 
eri îl atrăgeau. Mai mult, în această congregatie nu se depuneau voturi 
religioase. Aceasta i se părea mai potrivit după anii petrecuţi în anglica- 
nism. Papa Pius al IX-lea s-a arătat entuziast de această inițiativă şi a fa- 
vorizat intrarea lui John Henry Newman şi a altor prieteni anglicani con- 
vertiti la catolicism în Congregația Oratoriului, reducând pentru ei novici- 
atul la trei luni. 

A fost hirotonit preot de cardinalul Filippo Fransoni, prefectul Congre- 
gatiei pentru Răspândirea Credinței, la 30 mai 1847. A hotărât apoi să 
plece, pe 6 decembrie 1847, în Marea Britanie ca să fondeze primul orato- 
riu în Anglia, după ce a primit binecuvântarea papei pe 9 august 1847. 
Ajuns în vigilia Crăciunului 1847 la Londra, a rămas la Maryvale, unde s-a 
înființat canonic primul oratoriu din Anglia pe 2 februarie 1848. 

În rândul oratorienilor din Maryvale păreau să fie două tendințe. Una, 
în jurul lui Frederick Wiliam Faber şi a membrilor mai tineri din oratoriu, 
era mai critică față de anglicani şi căuta, prin convertiri, să schimbe angli- 
canismul inspirându-se din catolicismul italian. Cealaltă tendință, se arti- 
cula în jurul concepţiei lui John Henry Newman despre o Biserică Catolică 
înțeleasă ca fidelitate față de adevăratul creştinism al părinților Bisericii. 
Modul de a vedea al lui Frederick Wiliam Faber l-a influenţat totuşi pe 
John Henry Newman şi l-a dus la a avea un stil provizoriu foarte critic față 
de anglicanism. 

Monseniorul Nicholas Wiseman i-a invitat pe oratorieni să predice în 
Postul Mare la Londra. Aceste predici au fost un eşec, dar au dus la fondarea 


20 DIALOG TEOLOGIC 26 (2010) 


Oratoriului din Londra, unde Frederick Wiliam Faber a fost numit superi- 
or. John Henry Newman a rămas în oratoriul din Birmingham. Această 
perioadă a fost marcată de un nou val de convertiri de la anglicanism la 
catolicism, între care Henry Edward Manning. 

La cererea Monseniorul Nicholas Wiseman, papa Pius al IX-lea i-a acor- 
dat lui Newman titlul de doctor honoris causa în teologie. În 1847, el a lo- 
cuit la St. Wilfrid's College (Cheadle, Staffordshire), la St. Ann'a (Birmin- 
gham) şi, în sfârşit, la Edgbaston. 

Papa Pius al IX-lea l-a numit pe Nicholas Wiseman cardinal şi arhiepi- 
scop de Westminster. De asemenea, Pius al IX-lea a hotărât să restabilească 
ierarhia catolică creând noi dieceze în 1851. Această decizie a fost ocazia 
unei mari opoziții a protestantismului popular față de Vatican şi catolici. 
Pentru John Henry Newman a fost ocazia de a-i apăra pe catolici denuntánd 
nu pe anglicani, ci concepţiile false pe care anglicanii le au despre catolici. 

În cursul anilor 1850, episcopii irlandezi s-au opus constituirii unei uni- 
versitáti Queen's în Irlanda, în care catolicii şi protestanții ar fi putut stu- 
dia împreună. Această politică britanică a fost considerată de episcopii ir- 
landezi care se opuneau acestei iniţiative drept o voinţă de a impune pro- 
gresiv anglicanismul în Irlanda. În acest context, episcopii din Irlanda i-au 
cerut lui John Henry Newman să fondeze o nouă universitate la Dublin, 
„Catholic University of Ireland”. 

La început, în mai 1852, John Henry Newman a susținut conferințe în 
care îşi apăra concepţia despre educaţie şi despre universitate, cât şi cultu- 
ra umană încreştinată şi posibilitatea concilierii ştiinţei şi teologiei. Şi-a 
reformulat concepţia în conferinţe care au dat naştere uneia dintre princi- 
palele sale opere: Idea of a University (Ideea de universitate). 

Foarte curând, John Henry Newman a fost numit rector, dar episcopii 
din Irlanda nu i-au lăsat nicio marjă de manevră. A fost puţin consultat. În 
fata acestei dificultáti, Nicholas Wiseman a încercat să-l propună pentru a 
fi numit episcop, dar încercarea a eşuat. În pofida dificultăţilor şi lipsei de 
consideraţie, Newman a fondat o facultate de filosofie şi de literatură în 
1854, apoi o facultate de medicină, în 1856. Văzând neîncrederea unor irlan- 
dezi, nelinistiti de originile sale britanice, John Henry Newman a studiat 
cultura celtică şi s-a apropiat de mediile irlandeze. Studenţii erau puţini, 
iar imposibilitatea de a putea numi persoane, lipsa de încredere a episcopi- 
lor şi puținele responsabilități lăsate laicilor în universitate de către aceştia, 
l-au determinat pe Newman să demisioneze din postul de rector, în 1857. 

1.6. Trecerea de la aprobare şi entuziasm la crize şi amărăciuni 


În 1851, John Henry Newman a ţinut o serie de conferințe despre „Pre- 
sent Position of Catholics in England” (Situaţia prezentă a catolicilor în 
Anglia) în cursul cărora a luat apărarea Bisericii Catolice, opunându-se 
declaraţiilor anticatolice ale lui Giovanni Giacinto Achilli. Achilli, fost do- 
minican italian, ajuns de puţin timp în Anglia, fusese redus la starea laica- 
lá din cauză că avusese relaţii cu femei pe când era preot. El protesta îm- 
potriva Bisericii, acuzând-o de obscurantism şi considerând că ea îi acorda- 
se un tratament nedrept. John Henry Newman a făcut publică într-o con- 
ferintá viața ascunsă a lui Achilli la Roma, denuntánd actele sale imorale. 
Achilli i-a deschis un proces de defăimare. John Henry Newman a trebuit 
să finanțeze căutarea martorilor şi să plătească şederea lor la Londra pe 
timpul procesului care a durat mult. Amenintat un timp cu închisoarea, 
John Henry Newman a fost în final condamnat să plătească o amendă 
mare de 100 de lire, la care s-au adăugat cheltuielile pentru apărarea sa, 
care s-au ridicat la 14.000 de lire. Această judecată a fost considerată de 
ziarul The Times drept o dezonoare pentru justiție, condamnarea fiind 
considerată total nedreaptă în privinţa lui John Henry Newman. Suma 
datorată de Newman a fost rezolvată printr-o subscripţie publică în favoa- 
rea sa. Surplusul l-a folosit pentru cumpărarea Rednall-ului, o mică pro- 
prietate situată pe colinele din Lickey, cu o capelă şi un cimitir, unde Newman 
va fi înmormântat. 

Procesul pentru defăimare a fost greu de suportat pentru Newman. Mai 
mult, unii au criticat caracterul său, descriindu-l pe Newman ca „prea sen- 
sibil” şi având un „temperament morbid”. 

Când a plecat la Dublin, John Henry Newman îi incredintase unuia 
dintre oratorieni conducerea oratoriului din Birmingham. Acesta însă ope- 
rase in mod prematur o reformá a oratoriului inainte de a primi acordul 
Sfântului Scaun. Newman a plecat la Roma ca urmare a unor denuntári de 
heterodoxie şi a încercat să se apere în fata cardinalului Alessandro Barna- 
bo, care l-a tratat cu puţină considerație. 

Întors de la Roma, a început să-şi scrie reflectiile despre relaţia dintre 
credinţă şi rațiune, ţinând cont, în cercetările sale, de aspectele psihologi- 
ce, dar şi de cele ştiinţifice ale acestui subiect. Această muncă a fost între- 
ruptă de arhiepiscopul Nicholas Wiseman care i-a cerut în 14 septembrie 
1857 să preia conducerea unei noi traduceri a Bibliei în engleză. Această 
misiune l-a ocupat pe John Henry Newman mai mult de un an. În 1858, 
după mai multe luni de muncă, lucrarea a trebuit să fie abandonată ca 
urmare a opoziției episcopilor americani care, făcând şi ei aceeaşi muncă, 
i-au cerut lui Nicholas Wiseman să renunțe la traducerea sa. După un timp 

de ezitare, arhiepiscopul a cedat şi John Henry Newman a trebuit să lase 
traducerea neterminată, având greutăţi şi în a plăti cheltuielile angajate. 

În 1858 a plănuit înființarea unei case a Congregaţiei Oratoriului la 
Oxford, însă s-a lovit de opoziţia cardinalului Henry Edward Manning şi a 
câtorva altora care se temeau că aceasta îi va determina pe catolicii englezi 
să-şi trimită fiii să studieze la Universitatea din Oxford, astfel că proiectul 
a fost abandonat. 

În această perioadă, John Henry Newman a cunoscut şi amărăciuni, 
participând la o revistă condusă de catolici: The Rambler. Această revistă 
a devenit din ce în ce mai critică față de autoritatea bisericească. Newman, 
care credea în buna credință a colaboratorilor, a căutat să concilieze linia 
editorială a revistei cu poziţia oficială a Bisericii. Cu toate acestea, unii au 
citat scrierile sale pentru a-şi apăra poziţiile împotriva Bisericii. John 
Henry Newman a fost denunţat la Sfântul Oficiu pentru erezie. S-a apărat 
public, criticând reaua interpretare a scrierilor sale. În cele din urmă a 
demisionat de la redacţia revistei. 

Din 1841, John Henry Newman avea o atitudine tulburătoare pentru 
multi englezi: convertit la catolicism, el nu denunța decât rareori anglica- 
nismul şi se concentra pe apărarea catolicismului şi a dogmelor sale. Aceas- 
tă atitudine i-a adus o neîncredere din partea multor catolici. Zvonuri, 
răspândite de cardinalul Manning, despre o presupusă concepţie a lui Ne- 
wman despre autoritatea Bisericii diferită de doctrina oficială, l-au făcut să 
se izoleze şi mai mult. 

Un pamflet din 1862 anunța revenirea lui Newman la anglicanism. El a 
denunţat imediat acest zvon. În ianuarie 1864, într-o recenzie la History of 
England a lui James Anthony Froude, apărută în Macmillan Magazine, 
Charles Kingsley scria că „părintele Newman ne informează că pentru bi- 
nele său adevărul nu este necesar şi, în general, nu trebuie să fie o virtute 
a clerului roman", 

Răspunsul lui John Henry Newman a fost să publice, sub formă de pam- 
flet polemic foiletonul despre convertirea sa şi despre demersurile sale de 
la începutul Mişcării de la Oxford. Autobiografia publicată sub numele de 
Apologia pro vita sua arată locul inteligenţei şi a căutării adevărului în 
convertirea sa Această carte a fost un mare succes de librărie şi a condus 
la o schimbare importantă a situaţiei lui John Henry Newman: a primit 
susținerea şi felicitările a numeroşi catolici ale căror îndoieli au dispărut. 
Acest lucru i-a permis şi să restabilească dialogul cu anglicanii din Mişca- 
rea de la Oxford, între care John Keble şi Edward Bouverie Pusey, cu care 
nu mai vorbise de aproape 20 de ani. 


15 Louis BOUYER, Newman sa vie sa spiritualité, 451. 

1.7. Trecerea din această viaţă pământească la viaţa fericitilor din cer 


În 1870, Newman a publicat Gramatica asentimentului, lucrarea s-a cea 
mai reuşită, în care credința religioasă este expusă cu argumente adesea 
diferite de cele folosite de teologii catolici. În 1877, când au fost reeditate 
lucrările sale anglicane, a adăugat la cele două volume despre Via media o 
lungă prefață şi numeroase note, în care răspundea la propriile sale argu- 
mente anti-catolice de atunci. 

În timpul primului Conciliu ecumenic din Vatican (1869-1870) s-a opus 
definiției infailibilitátii pontificale prezentate de teologii întorşi de la con- 
ciliu şi, într-o scrisoare privată către episcopul său, publicată apoi fără 
ştiinţa sa, el denunța „modul insolent şi agresiv” care sustinuse această 
dogmă. Atunci când această dogmă a fost proclamată, el nu s-a mai opus şi, 
într-o scrisoare adresată ducelui de Norfolk cu ocazia acuzatiei aduse de 
William Gladstone împotriva Bisericii Catolice ca „a repudiat în acelaşi 
timp şi gândirea modernă şi istoria antică”, John Henry Newman afirmă 
că el a crezut mereu în această doctrină, dar i-a fost doar teamă pentru 
efectul ei negativ asupra convertirilor în Anglia, datorită specificitátilor 
istorice locale ale catolicismului. 

În 1878, spre marea sa plăcere, vechiul său colegiu l-a ales „Honorary 
Fellow” (membru de onoare) al Universităţii din Oxford. În acelaşi an, 
papa Pius al IX-lea, care nu avea deloc încredere în el, a murit. Succesorul 
său, Leon al XIII-lea, primind sugestia ducelui de Norfolk, a decis să-l ridi- 
ce pe Newman la demnitatea de cardinal. Această distincție era remarca- 
bilă, întrucât Newman nu era decât un simplu preot. Propunerea a fost 
făcută în februarie 1879, iar anunţul public a fost primit cu mare aprobare 
în toată lumea anglofonă. John Henry Newman a fost creat cardinal la 12 
mai 1879 şi a primit titlul de San Giorgio al Velabro. Profitând de prezența 
la Roma, Newman şi-a subliniat opoziţia constantă contra liberalismului 
în materie religioasă. 

După o boală care i-a provocat îngrijorare, Cardinalul Newman s-a în- 
tors în Anglia, având reşedinţa la Oratoriu. A continuat să publice articole 
până în 1885. A celebrat ultima Liturghie la Crăciunul anului 1889. După 
ce a căzut din nou bolnav de pneumonie, s-a stins la 11 august 1890, în 
vârstă de 89 de ani, în Oratoriul din Edgbaston”. 

Cardinalul Newman a fost înmormântat în cimitirul de la Rednall Hill, 
Birmingham. Împarte mormântul cu prietenul său, Ambrose St. John, 
care se convertise la catolicism odată cu el. Pe piatra de mormânt este înscris 
textul: „Ex umbris et imaginibus in veritatem” (De la umbre şi imagini 
spre adevăr). 


1% Louis BouvEn, Newman sa vie sa spiritualité, 485. 

În 1958, a fost deschis procesul diecezan de canonizare la Birmingham, 
dar în ciuda dorinței Papei Paul al VI-lea de a-i sărbători canonizarea în 
Anul Sfânt 1975, abia în ianuarie 1991, Papa Ioan Paul al II-lea a decretat 
virtuțile eroice ale lui John Henry Newman, când acesta a fost proclamat 
Venerabil. 

În data de 3 iulie 2009, Papa Benedict al XVI-lea a aprobat documentul 
prin care se recunoaşte mijlocirea lui Newman la vindecarea diaconului 
permanent Jack Sullivan în anul 2001, vindecat de o vătămare gravă a 
măduvei spinării, în urma rugăciunilor acestuia adresate cardinalului 
Newman, în timp ce era în spital. In aceeaşi zi, Papa l-a autorizat pe cardi- 
nalul Angelo Amato, prefect al Congregaţiei pentru Cauzele Sfinţilor, să 
înceapă procesul de canonizare. 

În februarie 2010, a devenit cunoscut faptul că papa Benedict al XVI-lea 
a prevăzut beatificarea la Birmingham, în cursul călătoriei sale în Scoţia şi 
în Anglia, în perioada 16-19 septembrie 2010. Diaconul Jack Sullivan din 
Arhidieceza de Boston, care a fost vindecat prin mijlocirea miraculoasă a 
Cardinalului John Henry Newman, a slujit la Liturghia papală în timpul 
căreia cardinalul Newman a fost beatificat. Liturghia, la care au fost de 
față 55.000 de credincioşi, a avut loc în parcul Crofton, imens spaţiu verde 
situat la periferia oraşului Birmingham. Beatificarea a avut loc la 19 sep- 
tembrie 2010, iar sărbătoarea sa este stabilită la data de 11 august, în fie- 
care an. 


2. Cor ad cor loquitur. 
Gândirea fericitului Newman despre sfinţenie” 


Odată, pe când Newman era înaintat în vârstă, auzind că unii ar fi voit 
să-l declare sfânt, a scris: „Nu sunt potrivit să o fac pe sfântul, nu poti să 
spui asta. Sfinţii nu sunt literati, ei nu iubesc clasicii, nu scriu poveşti. Eu 
sunt în felul meu probabil destul de bun, dar asta nu înseamnă că am un 
profil înalt... Îmi este suficient să lustruiesc incáltámintea la sfinţi, dacă 
sfântul Filip în cer ar avea nevoie de cremă pentru ghete"?!, 

În timpul vieţii sale, Newman s-a considerat mereu departe de perfecti- 
unea creştină. Cu toate acestea, de la „prima sa convertire” (1816), aspira- 
tia sa a fost în întregime îndreptată spre Dumnezeu pe care îl recunostea 
ca axul central al vieţii sale. El nu a mai pierdut niciodată conştiinţa pre- 
zentei lui Dumnezeu şi respectul profund pentru adevărul revelat. Un 
principiu pe care şi l-a însuşit încă de tânăr suna astfel: „Mai degrabă 


% Gândirea lui John Henry Newman despre sfintie este prezentată şi pe situl: http:// 
www.newmanfriendsinternational.org/italian/index.php 

21 C.S. Dessa, ed., The Letters and Diaries of John Henry Newman, XIII, Thomas 
Nelson, London 1963. 

sfințenie decât pace”. A rămas credincios acestui angajament şi s-a străduit 
cu tărie să-i cheme pe creştini la idealul sfinteniei. 


2.1. Sfinfenia: necesară 


Una dintre primele predici pe care Newman le-a tinut pe cánd avea 25 
de ani are ca titlul: Sfintenia este necesará pentru fericirea viitoare. In 
acest discurs spunea: 


De multe ori citim că scopul pe care l-a urmărit Domnul atunci când şi-a asu- 
mat natura noastră a fost acela de a face sfinte creaturile păcătoase... Toată 
istoria răscumpărării, alianța milostivirii, în orice aspect şi dispoziție, dau do- 
vadă despre necesitatea sfinteniei în vederea mântuirii”. 


Cine nu ajunge la sfințenie nu poate gusta bucuria cerului. 


Chiar presupunând că i-ar fi permis omului care nu este sfânt să intre în para- 
dis, când ar ajunge acolo nu ar fi fericit, şi deci nu ar fi un act de milostivire să 
i se permită să intre... Doar un sfânt poate să-l contemple pe Cel Sfânt. Fără 
sfințenie nici un om nu poate să suporte vederea chipului lui Dumnezeu”. 


Inima lui Newman era îndreptată spre cele nevăzute şi spre valorile 
care rămân. În timpul nostru când mulți se ataşează de cele văzute şi de 
efemer şi in care se vorbeşte puţin, chiar şi la predică, despre lucrurile de 
pe urmă, privirea încrezătoare a lui Newman spre veşnicie este foarte ac- 
tuală. Această privire poate să impregneze viața de fiecare zi. Sfintenia, 
fără de care nimeni nu poate să-l contemple pe Dumnezeu, este rezultatul 
multor acte de credință, care purificá inima de păcat şi o pregătesc pentru 
Dumnezeu. „Fiecare act de ascultare față de voința lui Dumnezeu care 
sunt, aşa cum se spune, fapte bune, sunt pentru noi utile, deoarece ne eli- 
berează puţin câte puțin de această lume păcătoasă şi imprimă în inima 
noastră un caracter ceresc"^, Această transformare a inimii nu se face se 
azi pe mâine, ci ea are nevoie de efort şi perseverenţă. „A ajunge la darul 
sfinteniei este lucrarea unei întregi vieti"?. 


2.2. Sfinţenia: concretă 


Newman ştia că multe persoane, auzindu-l predicând, se umpleau de 
bucurie şi mângâiere. Dar el nu predica cu intenția de a trezi emoţii şi de 
a smulge simpatia umană. Deşi era conştient de importanța sentimentului 


2 J.H. NEWMAN, Parochial and Plain Sermons, I-VIII, Christian Classics, Westminster 
1966 - 1968, aici vol. I, 1. 

?3 J.H. NEWMAN, Parochial and Plain Sermons, I, 3, 6. 

2 J.H. NEWMAN, Parochial and Plain Sermons, I, 9. 

?5 J.H. NEWMAN, Parochial and Plain Sermons, I, 12. 

pentru viața de credinţă, el era contrar unei exaltări a sentimentelor. El nu 
voia în primul rând să trezească în ascultătorii săi bune sentimente, ci să-i 
încurajeze la fidelitate şi la ascultarea credinţei în datoriile zilnice. Cu toa- 
tă claritatea afirma: 


Cei pentru care obiectivul principal al predicii este mângâierea par să nu cu- 
noască scopul oficiului lor. Sfintenia este marele scop. Pentru asta e nevoie de 
luptă şi purificare. Mângâierea este un mijloc care întăreşte inima, însă nimeni 
nu bea zi şi noapte un medicament pentru inimă”. 


Newman, pe când era încă anglican, scotea în evidență păcatul, perico- 
lele lumii şi nevoia urgentă de penitentá şi convertire. Acest angajament în 
predică venea din convingerea sa interioară că trebuie să-i îndemne pe 
oameni la o viață conformă cu evanghelia. 

După convertirea la Biserica Catolică, tonul lui Newman a devenit mai 
blând, însă a rămas neschimbată convingerea sa să sfintenia se găseşte in 
îndeplinirea fidelă a datoriilor de fiecare zi. În cuvinte simple, el rezuma 
concepția sa în „calea scurtă către perfecțiune”. 


Dacă voi mă întrebaţi ce trebuie să faceţi pentru a fi desăvârşiţi, eu vá voi rás- 
punde: nu rámáneti in pat după ora fixată pentru trezire; indreptati primele 
voastre gânduri către Dumnezeu; faceţi o vizită scurtă lui Isus în Preasfântul 
Sacrament; recitati cu devoțiune Angelus; mâncaţi şi beti pentru slava lui 
Dumnezeu; recitati cu atenţie coroana Rozariului; fiti reculeşi; alungaţi gándu- 
rile rele; faceti-vá cu devoțiune meditaţia de seară; examinati-vá în fiecare zi 
conştiinţa; când vine ceasul, urcati-vá în pat şi veţi deja desávárgiti?". 


2.3. Sfintenia: dăruită 


Chiar dacă Newman subliniază aspectul convertirii şi al efortului perso- 
nal pentru sfințenie, el nu uită că omul este incapabil de la sine să urce 
piscul sfinteniei. Dumnezeu singur îl poate face capabil pentru această an- 
gajare. Prin Isus Cristos el a deschis poarta sfinteniei, cu Botezul îl face 
părtaş în Duhul Sfânt de sfintenia sa. În predica „Inhabitarea Duhului 
Sfânt”, Newman afirmă că Fiul lui Dumnezeu făcut om prin puterea Du- 
hului Sfânt rămâne prezent în Biserică şi în inima credincioşilor. El a 
schimbat lumea din interior. 


Putem vedea că Mântuitorul, după venirea sa în lume, nu a voit să-l lase în 
aceeaşi condiţie în care se afla mai înainte, deoarece el este în continuare în 
mijlocul nostru nu cu simple daruri, ci pentru că Duhul său rămâne în Biserică 
precum şi în sufletul fiecărui creştin”. 


26 H, TRISTRAM, ed., J. H. Newman. Autobiographical Writings, Sheed & Ward, London 
- New York 1956, 172. 

21 J.H. NEWMAN, Meditations and Devotions, Christian Classics, Westminster 1975, 286. 

2 J.H. NEWMAN, Parochial and Plain Sermons, II, 221. 

Duhul Sfânt este cel care uneşte, purifică şi sfinteste Biserica. Acelaşi 
Duh, prin Botez purifică şi transformă oamenii, îi introduce în comunita- 
tea Bisericii şi îi face fii ai lui Dumnezeu. 


El imprimă în noi imaginea Tatălui nostru ceresc pe care o pierdusem prin 
căderea lui Adam şi ne conduce, cu puterea celui mai intim elan vital al noii 
noastre naturi, să căutăm prezența sa. El ne restituie o parte din acea libertate 
în voință şi acțiune, a acelei dreptáti şi nevinovátii cu care a fost creat Adam. 
El ne leagă cu toate ființele sfinte aşa cum mai înainte eram legati de rău. Pen- 
tru a ne mântui, el reînnoadă acea legătură ruptă care vine de sus, uneşte într-o 
familie tot ceea ce este sfânt şi veşnic şi ne separă de lumea rebelă care ascunde 
în ea distrugerea. Deoarece suntem fiii lui Dumnezeu şi una cu el, sufletul nos- 
tru tinde spre el şi îl invocă fără încetare”. 


Intrucât sfintenia vine de la Dumnezeu, ea trebuie implorată mereu cu 
umilință. In acest sens, Newman îl invocă pe Duhul Sfânt: 


Tu dai sufletelor noastre moarte o nouă viață pentru a te sluji. De la tine vine 
orice gând bun şi orice dorință curată, orice hotărâre bună şi orice reuşită. Tu 
îi transformi pe cei păcătoşi în sfinţi. Prin tine Biserica se întăreşte şi întine- 
reste, tu trezeşti în ea eroi şi dai tărie martirilor pentru a ajunge la coroana 
victoriei. Tu fondezi noi ordine religioase şi dai Bisericii noi forme de devotiu- 
ne. Tári noi se întorc la Cristos... Eu te laud şi te ador, Dumnezeul meu preaîn- 
alt, Duhule Sfânt“. 


Sfintenia este un dar pe care nimeni nu-l poate atinge cu propriile forte: 
„Sfântul este creaţia exclusivă a evangheliei şi a Bisericii ?!. 


2.4. Sfintenia: provocatoare 


Deoarece comportamentele naturale umane sunt ránite de pácat si de 
consecințele sale, omului nu-i este uşor să se deschidă la darul sfinteniei. 
El trebuie să fie dispus să înfrunte lupta spirituală necesară cu omul cel 
vechi. „Harul a învins natura; iată toată istoria sfintilor"?, Un semn eloc- 
vent al faptului că harul lui Dumnezeu imprimă în inima oamenilor imagi- 
nea noului Adam este umilința şi conştiinţa propriei micimi. De aceea Ne- 
wman spune: „Ei sunt cu atât mai aproape de cer cu cât se consideră mai 
mici”. Chemarea la sfințenie este o mare provocare pentru natura uma- 
nă. 


2 J.H. NEWMAN, Parochial and Plain Sermons, lI, 224 - 225. 

39 J. H. NEWMAN, Meditations and Devotions, 397. 

31 J.H. NEWMAN, Parochial and Plain Sermons, IV, 157. 

32 J.H. NEWMAN, Discourses to Mixed Congregations, Christian Classics, Westminster 
1966, 49. 

33 J.H. NEWMAN, Parochial and Plain Sermons, III, 239. 

Şi lumea care crede că se poate descurca fără Dumnezeu are dificultăți 
în a înțelege ceea ce noi numim sfințenie. Omul care tinde la sfințenie - ca 
Isus - devine adesea semn de contradicţie: unii îi recunosc o proprie forță 
de atracție, alții îl privesc cu neîncredere, alții chiar îl resping vădit. Ne- 
wman a avut pentru aceasta o formulă drastică: „Cu cât un om este mai 
sfânt, cu atât este mai puțin înţeles de oamenii lumii”. 

Curajul de a merge contra curentului din iubire față de Dumnezeu nu 
rămâne însă fără efecte asupra lumii. Dimpotrivă, se poate spune că ni- 
meni ca sfinții nu are o aşa mare influenţă asupra lumii. În predica „Sfin- 
tenia, caracteristica împărăției creştine”, Newman precizează: „Sfinţii trá- 
iesc în sac şi cenuşă, dar sunt îmbrăcaţi cu mătase şi pietre prețioase. Bi- 
serica respinge bunurile acestei lumi, dar aceste bunuri îi vin fără să le 
ceară. Putere şi influență, prestigiu şi încredere şi bogăţie îi vin deoarece 
nu le cere, ea le are pentru cá nu caută, dar dacă le caută le pierde”. Sfin- 
tii sunt ca ferestre prin care gloria lui Dumnezeu luminează lumea. „Aşa 
cum lumina soarelui ajunge la noi reflectată, tot la fel sfinții lui Dumnezeu 
sunt instrumente prin care ne vine gloria sa"?6, 


2.5. Sfintenia: personală 


Sfintenia constă în participarea la natura divină; asta nu înseamnă to- 
tuşi că oamenii îşi pierd individualitatea lor. Dimpotrivă: adevărul, perso- 
nalul, originalul fiecărei persoane umane este clarificat şi înnobilat prin 
har. Newman sublinia mereu că Dumnezeu conduce omul în mod cu totul 
personal. El vrea sfântul ,original". În conferinţa „Sfinţenia ca norma sti- 
lului de viață creştin” el deplânge faptul că multi oameni au un concept 
fals despre sfințenie. Ei cred că sfinții nu au de dus lupta cea bună a cre- 
dintei, că viața lor ar fi monotonă, cá nu cunosc lumea cu frumuseţile şi 
ispitele ei, că nu-şi dezvoltă talentele lor personale. 

O privire asupra multor sfinți din istoria creştinismului arată cât de 
false sunt aceste concepții. Există între sfinți multe diferente — cât priveşte 
capacitatea lor, formarea lor, vârsta lor, originea lor, drumul lor de credin- 
tá. Ei ne arată drumul urmării lui Cristos şi sunt în acest sens „o normă a 
adevărului, a márinimiei şi a iubirii"?", Dar Newman adaugă că „ei nu pot 
fi mereu modelele noastre şi nu suntem mereu ţinuţi să le urmám"**, Moti- 


3 J.H. NEWMAN, Parochial and Plain Sermons, IV, 244. 

35 J.H. NEWMAN, Sermons on Subjects of the Day, Christian Classics, Westminster 1968, 
245-246. 

3 J.H. NEWMAN, Autobiographical Writings, 231. 

37 J.H. NEWMAN, Discourses to Mixed Congregations, 101. 

38 J.H. NEWMAN, Discourses to Mixed Congregations, 101. 

vul e că fiecare om este în mod minunat unic şi irepetabil. Nimeni nu trebuie 
să devină copia altuia. Fiecare om este o persoană iubită şi voită de Dum- 
nezeu şi în fidelitate față de Cristos şi față de Biserică trebuie să parcurgă 
propriul drum de credință. 


Dumnezeu te observă individual, oricine ai fi tu. El te cheamă cu numele tău 
(cf. Is 43,1). El te vede, te înţelege pentru că el te-a creat. El ştie ce se întâmplă 
în interiorul tău, cunoaşte toate sentimentele şi gândurile tale, înclinațiile şi 
lucrurile care iti plac, puterea şi slăbiciunea ta. El te observă în zilele de bucu- 
rie ca şi în zilele de durere. El îţi este aproape în speranţele tale ca şi în ispitele 
tale. El se interesează de toate preocupările tale, de toate amintirile tale vesele 
sau triste, de stările tale umorale mai sus sau mai jos. El a numărat toate firele 
de păr de pe capul tău şi centimetrii staturii tale. El te cuprinde complet şi te 
duce în braţele sale. El te culege de pe pământ şi te pune sus. El observă pe 
chipul tău bucuria şi durerea, când te bucuri de sănătate şi când eşti bolnav... 
Tu nu esti doar creatura sa — deşi el are grijă chiar şi de păsările cerului şi a 
avut milă de animalele din Ninive - tu eşti un om răscumpărat şi sfințit, fiul 
său adoptiv care se bucură de o parte din acea glorie şi fericire care izvorăsc 
veşnic din el în Unul-născut. Tu ai fost ales să fii al său, privilegiat față de mul- 
ti în lume. Tu eşti unul dintre cei pe care Cristos i-a inclus în rugăciunea sa, 
sigilată cu sângele său preţios*?. 


2.6. Newman: sfânt 


Când a primit bula de numire la onoarea de cardinal (1879), Newman, 
privind la viața trecută a spus: 


În cursul atâtor ani am făcut multe greşeli. Nu am nimic din înalta perfecţiune 
care se întâlneşte în scrierile atâtor sfinţi, în care nu pot fi erori; dar cred că pot 
să afirm că în tot ceea ce am scris am urmărit întotdeauna intenţii nobile, nu 
am căutat scopuri personale, am avut o conduită ascultătoare, m-am arătat 
disponibil să fiu corect, m-am temut de greşeală, am dorit să slujesc sfânta Bi- 
serică şi ceea ce am reuşit o datorez milostivirii lui Dumnezeu“. 


Aceste cuvinte arată umilința unui adevărat om al lui Dumnezeu şi care 
e semnul unei adevărate máretii interioare. 

Odată, un copil voia să-l pună în încurcătură adresându-i întrebarea: 
„Cine e mai mare: un cardinal sau un sfânt?” El s-a gândit câteva secunde 
şi apoi a răspuns: „Cardinalii aparțin acestei lumi, sfinții aparțin cerului”. 
Newman a fost făcut cardinal de papa Leon al XIII-lea. Era şi un sfânt? Da. 

Şi-a dedicat toată viața slujirii adevărului revelat şi luptei acerbe contra 


39 J.H. NEWMAN, Parochial and Plain Sermons, III, 124 - 125. 

1 M.K. Sraorz, ed., John Henry Newman. Saggio commemorativo nel Centenario del 
Cardinalato, Roma 1979, 110. 

4 L. BouvER, Newman. His Life and Spirituality, Burns & Oates, London 1958, 387. 


30 DIALOG TEOLOGIC 26 (2010) 


liberalismului religios şi moral pe care îl considera marele duşman al 
credinței creştine. A avut un simt fin al apropierii de Dumnezeu, şi-a inde- 
plinit datoria cu mare fidelitate şi dăruire, a iubit Biserica şi oamenii. În 
ultimii săi ani pe pământ a dus o viață şi mai intensă de rugăciune şi de 
reculegere. Multele suferințe pe care a trebuit să le îndure datorită fideli- 
tátii față de chemarea lui Dumnezeu au făcut şi mai nobile şi spirituale 
trăsăturile chipului său. În lunile de dinaintea plecării sale la Domnul nu 
mai era în stare să celebreze sfânta Liturghie şi să recite Breviarul; le-a 
înlocuit cu recitarea sfântului Rozariu pe care îl iubea mai mult decât toa- 
te celelalte devotiuni. 

La o zi după moartea lui Newman, survenită pe 11 august 1890, a apă- 
rut pe cotidianul londonez The Times un lung elogiu funebru care se ter- 
mina cu următoarele cuvinte: 


De un lucru putem fi siguri, şi anume că amintirea acestei vieţi curate şi nobile, 
neatinsă de lucrurile acestei lumi va dura şi că, dacă Roma îl va canoniza sau 
nu, el va fi canonizat în memoria credincioşilor evlavioşi din multe confesiuni 
din Anglia... Sfântul din el va supravieţui”. 


42 The Times, August 12, 1890, citat de Ph. Boyce, „John Henry Newman: Nascita e 
sviluppo di un ideale di santità”, in M.K.. Sraorz, John Henry Newman. Saggio 
commemorativo nel Centenario del Cardinalato, 59. 


